Bobovica (rijeka)
Bobovica je (u lokalnom stanovništvu) ustaljeni naziv najizdašnije desne pritoke u gornjem toku Vrbanje, iako se na geografskim kartama češće obilježava kao "Kruševica". Zanimljivo je da se isto tako redovno naziva i označava i jedna druga (također desna) pritoka Vrbanje, čije je ušće tridesetak kilometara nizvodno (u Obodniku. Duga je oko 12 km. Izvire (na oko 1220 m n/v), iz tri potočića, između sjeverozapadnih padina Meokrnja i jugoistočnih Očauša, tj u istočnoj strmini uzvisine Vijenac (1375 m n/v), u klancu prema Ciganskoj planini - znatno nižoj poziciji od izvora rijeke u koju se uliva. Već izvorišni potoci se spuštaju u još dublji klanac (za oko 380 m). Protiče kroz selo Bobovice (769 m n/v). Oko i iznad njenog izvorišta, vododijelnica je slivova Lašve i Velike Usore (tj. Bosne) i Vrbanje i Ugra (tj. Vrbasa).. Do sastavaka u Kruševu Brdu duža je od Vrbanje; otuda vjerovatno potiču i različite procjene dužine matične rijeke (od 80 do 95,4 km) Prihvata vodu brojnih potočića, a najsnažnije pritoke su joj (desni) Ljeskovac i Duboki i Novački potok (lijevi). Šezdesetih godina 20. vijeka na ovoj rijeci je bilo čak 15 vodenica i to u njenom donjem toku (od sela Bobovice do ušća). Uz vodotok Bobovice, austrijske vlasti su svojevremeno izgradile uskotračnu željezničku prugu. Odvajala se od Čudnića, preko sela Bobovice, pa kroz kanjon između Palike i Pašinca do Srebrenog brda, tj. ušča potoka Krna (921 m n/v).. Na demontiranoj "štreci", kasnije su (lakše) izgrađene ceste za mnoga lokalna sela.